सरपंच, उपसरपंच, सचिव सहित 9 पर एफआईआर
भास्कर संवाददाता | सोहागपुर
पामली पंचायत में शौचालय निर्माण एवं मेढ़बंधान में 16 लाख से अधिक की आर्थिक गड़बड़ी के मामले में ब्लॉक परियोजना अधिकारी ब्रजेश तिवारी ने 9 आरोपियों के खिलाफ एफआईआर दर्ज कराई है। टीआई राजेंद्र बर्मन ने बताया सरपंच छोटीबाई ठाकुर, तत्कालीन सचिव श्रवण मीना एवं रविशंकर, उपसरपंच मदनलाल, पंच बलवान एवं छोटेलाल, मालक जी, लछीराम, जीआरएस राजेश कुमार को आरोपी बनाया गया। प्रतिवेदन में शामिल अन्य तीन पीसीओ आरआर आठनेरे, क्लस्टर अधिकारी अमोल सिंह झारिया, उपयंत्री प्रशांत डेहरिया के विरुद्ध एफआईआर में अनुशासनात्मक कार्रवाई होने की बात लिखी गई है। गांव के अर्पित मालवीय द्वारा सीएम हेल्पलाइन सहित वरिष्ठ अधिकारियों को शिकायत की गई थी।
hin_Deva bho_Deva hin_Deva